A Millennium Stadiont 1999. június 26-án nyitották meg, első jelentős eseménye a Wales–Dél-Afrika rögbimérkőzés volt, 29 ezer néző előtt. A teljes befogadóképessége , ezzel a harmadik legnagyobb stadion a Hat Nemzet Bajnoksága stadionjai közül a Stade de France és a Twickenham Stadion után. A teljesen behúzható tetőszerkezettel bíró stadionok közül a második legnagyobb a világon, és építésekor mindösszesen a második volt Európában, amely ezzel a funkcióval el lett látva. Az UEFA döntése nyomán 2017. június 3-án itt rendezték a Bajnokok Ligája döntőjét. 2015-ben a Rögbiszövetség tízéves szponzorációs szerződést kötött a Principality Building Society nevű takarékpénztárral, így különböző eseményeken a stadion a Principality Stadion nevet viseli.